  Туспуктэм: сайтысь скриншот Майя Бывальцева Удмуртиын «Медиа-лаборатория этнокультурного образования» ӵектос улсын удмурт кылэз дышетонъя 10 мультимедийной сериос кылдытӥзы. Соосын тодматон 27-тӥ шуркынмонэ, Удмурт кыллэн нуналаз, ортчиз. Со сярысь ӵектосэз радъясь «Центр этнокультурного образования и социальных инициатив «АРТЭ» огазеяськонлэн пресс-службаез ивортӥз. Бичетэ люкам вань материалъёсты школаын но, дорын но кутыны луоно. Нырысь ик со 5-8 аресъем нылпиослы чакламын, но озьы ик удмурт кылэз али гинэ дышетыны кутскись пӧртэм арлыдо адямиослы но тупалоз. Кӧня ке амалъёсты кутон дышетонэз тунсыкогес но пайдалыкогес каре. Кылсярысь, кутсконаз анимация саклыкез кыске, собере мургес валаны юрттэт презентация. Кылъёсты шонер веран понна аудиоподкаст амал кутӥське, вань материалэз юнматыны онлайн-шуддон юрттэ. Котькуд сериын Арки пияш удмурт дунеен тодматэ. Со ачиз сярысь вера, школае, зоопарке, вузкаронние, нюлэскы губияны ветлэ. Цифровой метариалъёсты дасяны Удмуртиысь вылӥ дышетсконниосысь студентъёс, удмурт кылъя дышетӥсьёс, дизайнеръёс, веб-разработчикъёс, фото но видео лэсьтӥсьёс. Мультимеди сериосты татысь шедьтыны луоз. Нялтас вераса, сайт кык кылын лэсьтэмын – удмурт но ӟуч. Удмурт кылэз дышетыны мультмимеди сериосты Лулчеберет кичӧлтонъёсъя азьмуртлэн фондэз юрттэмен кылдытӥзы. Тегъёс: удмурткыл Удмуртия Дышетон  